Hastahili hukumu

Hastahili hukumu

Hakimu alikuwa tayari ametoa hukumu.Hukumu yenyewe ilikuwa mauti.Salim
alihisi nguvu zinamwisha asijue la kufanya.Hakuwa na wakili kutokana na
hali yake ya kiuchumi.Alienda kortini akisalia mtume tu akiamini
angemwokoa.Wakili wa upande wa mashtaka alichochea kwamba yeye alihusika
na tuhuma aliyoekewa.Akajaribu juu chini kujitetea lakini hakufua
dafu.Wakili yule alimnyamazisha kwa kutoa ushahidi mwengine asijue
ulikotoka.Alikuwa tayari anatolewa kizimbani na ndipo msichana mmoja
akaingia kortini akimwomba hakimu asiende.

Kila mmoja aliyekuwa amehudhuria alistaajabishwa na ujasiri wa yule
msichana.Hakimu akasimama ghafla ili kumsikiliza.Alidai kwamba mshukiwa
hakuwa na kosa bali alikuwa anasingiziwa.Alielezea korti kwamba
alikuwepo wakati wa tukio.Yeye alikuwa akimfanyia kazi baba mtu miaka
michache iliyopita.Akaja kupigwa kalamu ghafla bin vuu na mke wake.Kwa
kweli hakujua alichokosea ili kulipwa maovu namna ile kwani alijitolea
katika kazi yake mia kwa mia.Alipenda haki na hivyo licha ya kutishiwa
alikata shauri kusema ukweli.

Siku ya tukio ilikuwa Jumamosi,Bwana Salim alirudi mchovu nyumbani
nadhani ni kutokana na pilkapilka za kazi yake.Aliponisalimia
alifululiza moja kwa moja hadi kwa chumba chake na kulala.Kabla ya
kulala nilisikia akikomea mlango wake wa chumba.Mnamo saa nane hivi
nilimwona binti yake Zuena akisaidiwa na mama yake kuingia chumbani humo
kupitia dirishani.Jambo hili lilinishangaza ila nikaamua kutazama kwa
umakini.Kwa kuwa nilikuwa na simu yangu karibu nikaamua kurekodi tukio
zima.

Mama alimsaidia binti yake kuingia ndani bila kufanya kelele.Hatimaye
alipokuwa ndani ndipo wote walipoanza kupiga mayowe.Mayowe haya
yalisababisha umati kujaa pale nyumbani.Tayari wakamvamia bosi wangu kwa
kumwona nusu uchi juu ya binti yake aliyekuwa na kanga tu mwilini
mwake.Baada ya kumaliza kusema yote aliyoyataka alimpokeza hakimu
ushahidi uliokuwa katika simu yake.Sura ya hakimu ilibadilika
ghafla.Baadaye alionekana kukaa.

Akatingisha kichwa chake kisha akasema"Mahakama inabadilisha uamuzi wake
baada ya kuona ushahidi huu,Salim anaachiliwa Hutu kwa kuwa hana hatia
naye mama BA binti yake wanapewa kifungo cha miaka minne gerezani."
Salim hakuamini macho yake.Alikuwa ashawaza na kuwazua namna
atakavyozeekea jela ila kubadilishwa kwa uamuzi wa korti ulimfanya
kujihisi mwepesi.Hakudhani hata siku moja kwamba mke na mtoto wake
wangepanga njama ya kumwangamiza.

Walikosa nini Kwake hadi wamwamulie unyama kama ule.Walijaribu kuomba
msamaha ila hakuwasikiliza.Aliona ni bora waozee jela kwa yale
waliyokuwa wamemfanya apitie.Salim alipenda familia yake kwa dhati
sana.Alihangaika huku na Kyle ili tu kuhakikisha kwamba maisha yao
yanazidi kuimarika.Alimshukuru Mungu kwa kumnasua na kumshukuru
mfanyakazi wake aliyejitolea kufa kupona kutoa ushahidi ambao ungemweka
yeye huru.

Salim alijuta kumwoa mke wake na kuwa mtoto msaliti kama yule badala
yake akamwona mfanyakazi wake kuw mtu aliyejaa utu.Akamwomba asiondoke
bali akubali ombi lake la kuzidi kukaa pale pa Salim.Kusema kweli Salim
alikuwa na mipango kabambe kwa ajili yake.Kwanza kabisa alitaka
kumchukua awe mtoto wake wa kupanga.Hakutaka aendelee kumfanyia kazi
pale nyumbani bali ampeleke shule ili apate elimu.Tuhuma alizoekewa
hazikumfaa kabisa kwani alikuwa mtu mwenye roho safi.